CELEX: 31993R2930
Language: el
Date: 1993-10-25 00:00:00
Title: ΚΑΝΟΝΙΣΜΟΣ (ΕΟΚ) αριθ. 2930/93 ΤΗΣ ΕΠΙΤΡΟΠΗΣ της 25ης Οκτωβρίου 1993 για την τροποποίηση του κανονισμού (ΕΟΚ) αριθ. 1786/93 για τον προσδιορισμό, κατά την περίοδο από 1ης Ιουλίου 1993 έως 28 Φεβρουαρίου 1994, των ποσοτήτων ακατέργαστης ζάχαρης που παράγονται στα υπερπόντια γαλλικά διαμερίσματα και απολαμβάνουν της ενίσχυσης για το ραφινάρισμα που αναφέρεται στον κανονισμό (ΕΟΚ) αριθ. 2225/86 του Συμβουλίου

Avis juridique important

|

31993R2930

ΚΑΝΟΝΙΣΜΟΣ (ΕΟΚ) αριθ. 2930/93 ΤΗΣ ΕΠΙΤΡΟΠΗΣ της 25ης Οκτωβρίου 1993 για την τροποποίηση του κανονισμού (ΕΟΚ) αριθ. 1786/93 για τον προσδιορισμό, κατά την περίοδο από 1ης Ιουλίου 1993 έως 28 Φεβρουαρίου 1994, των ποσοτήτων ακατέργαστης ζάχαρης που παράγονται στα υπερπόντια γαλλικά διαμερίσματα και απολαμβάνουν της ενίσχυσης για το ραφινάρισμα που αναφέρεται στον κανονισμό (ΕΟΚ) αριθ. 2225/86 του Συμβουλίου  

Επίσημη Εφημερίδα αριθ. L 265 της 26/10/1993 σ. 0008 - 0009

ΚΑΝΟΝΙΣΜΟΣ (ΕΟΚ) αριθ. 2930/93 ΤΗΣ ΕΠΙΤΡΟΠΗΣ της 25ης Οκτωβρίου 1993 για την τροποποίηση του κανονισμού (ΕΟΚ) αριθ. 1786/93 για τον προσδιορισμό, κατά την περίοδο από 1ης Ιουλίου 1993 έως 28 Φεβρουαρίου 1994, των ποσοτήτων ακατέργαστης ζάχαρης που  παράγονται στα υπερπόντια γαλλικά διαμερίσματα και απολαμβάνουν της ενίσχυσης για το ραφινάρισμα που αναφέρεται στον κανονισμό (ΕΟΚ) αριθ. 2225/86 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 όσον αφορά την κοινή οργάνωση των αγορών στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1548/93 (2), και ιδίως το άρθρο 9 παράγραφος 6,  τον κανονισμό (ΕΟΚ) αριθ. 2225/86 του Συμβουλίου της 15ης Ιουλίου 1986 για τη θέσπιση μέτρων διάθεσης της ζάχαρης που παράγεται στα γαλλικά υπερπόντια διαμερίσματα και για την εξίσωση των όρων τιμής με την προτιμησιακή ακατέργαστη ζάχαρη (3), και ιδίως  το άρθρο 3 παράγραφος 2 δεύτερο εδάφιο,  Εκτιμώντας:  ότι ο κανονισμός (ΕΟΚ) αριθ. 1786/93 της Επιτροπής (4) καθορίζει, για την περίοδο από 1ης Ιουλίου 1993 έως 28 Φεβρουαρίου 1994, τις ποσότητες ακατέργαστης ζάχαρης για τις οποίες χορηγείται η ενίσχυση κατά το ραφινάρισμα που προβλέπεται από το άρθρο 3  του κανονισμού (ΕΟΚ) αριθ. 2225/86- ότι η ποσότητα που διατίθεται στα πορτογαλικά διυλιστήρια, η οποία προέρχεται από τις γαλλικές Αντίλλες, δεν είναι πλέον διαθέσιμη- ότι, ωστόσο, ισοδύναμη ποσότητα καταγωγής νήσου Ρεϋνιόν είναι διαθέσιμη για την  Πορτογαλία- ότι θα πρέπει, επομένως, να προσαρμοστούν αναλόγως οι ποσότητες που ορίζονται στο παράρτημα Ι του κανονισμού (ΕΟΚ) αριθ. 1786/93 με ισχύ από την 1η Ιουλίου 1993- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα Ι του κανονισμού (ΕΟΚ) αριθ. 1786/93 αντικαθίσταται, με ισχύ από την 1η Ιουλίου 1993, από το παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Οκτωβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 154 της 25. 6. 1993, σ. 10.  (3) ΕΕ αριθ. L 194 της 17. 7. 1986, σ. 7.  (4) ΕΕ αριθ. L 163 της 6. 7. 1993, σ. 11.      ΠΑΡΑΡΤΗΜΑ  "ΠΑΡΑΡΤΗΜΑ Ι Ποσότητες ακατέργαστης ζάχαρης από ζαχαροκάλαμο εκπεφρασμένες σε χιλιάδες τόνους αξίας λευκής ζάχαρης (1η Ιουλίου 1993 έως 28 Φεβρουαρίου 1994)  "" ID="01">1. Νήσος Ρεϋνιόν> ID="02">158> ID="03">12> ID="04">7> ID="05">0"> ID="01">2. Γουαδελούπη και Μαρτινίκα> ID="02">0> ID="03">0> ID="04">0> ID="05">0 " ">